CPF เก็งกำไร Q3 เพิ่มขึ้นกว่า 150%แถมมี Upside จากธุรกิจไก่ในรัสเซีย
CPF เก็งกำไร Q3 เพิ่มขึ้นกว่า 150% ประมาณ 1.4 พันล้านบาท แถมมี Upside จากธุรกิจไก่ในรัสเซีย พร้อมคาดหนุนกำไรสุทธิให้กับ CPF ในปี 2016 ประมาณ 1,200 ล้านบาทคิดเป็น 14% ของประมาณการณ์กำไรสุทธิในปี 2016
8 ต.ค. 2558

บล.กรุงศรี ระบุในบทวิเคราะห์ (8 ต.ค.)  คาดว่า บริษัท เจริญโภคภัณฑ์อาหาร จำกัด (มหาชน) หรือ CPF จะมีกำไรปกติในไตรมาส 3/15 ประมาณ 1.4 พันล้านบาทเพิ่มขึ้น 157% จากไตรมาสก่อน จากรายได้ที่เพิ่มขึ้น 6% จากไตรมาสก่อน และ GPM เพิ่มขึ้นจาก 13.5% ในไตรมาส 2/15 เป็น 14% จากธุรกิจหมูและกุ้งกลับมาฟื้นตัว
รวมทั้งมี Upside จากการเข้าซื้อธุรกิจไก่ในรัสเซียปลายเดือนนี้ คาดหนุนกำไรสุทธิให้กับ CPF ในปี 2016 ประมาณ 1,200 ล้านบาทคิดเป็น 14% ของประมาณการณ์กำไรสุทธิในปี 2016 ซึ่งยังไม่รวมไว้ในประมาณการณ์